แฟนสาวเจ้าของบ้าน ไล่เรียงเหตุการณ์ในปาร์ตี้ แฉเคยโดน น้ำอุ่น เลื้อย 
เจ้าของบ้านปาร์ตี้ ที่บางบัวทอง พร้อมแฟนสาวเข้าให้ปากคำอีกครั้ง พูดหมดเปลือกทั้งประเด็นนาฬิกาสีทอง ชุดที่น้องเบลสวม พริตตี้ร้องถูกเปลือยกาย พร้อมแฉพฤติกรรมน้ำอุ่น ไม่ได้จ้าง มาเอง อาศัยกินฟรี เคยลวนลามแม้แฟนเจ้าของบ้าน,ความคืบหน้าการเสียชีวิตปริศนาของ น.ส.ธิติมา นรพันธ์พิพัฒน์ หรือ ,ลัลลาเบล, อายุ 25 ปี พริตตี้สาวสวย ที่พบร่างอยู่บนโซฟาล็อบบี้คอนโดฯ ถนนราชพฤกษ์ แขวงดาวคะนอง เขตธนบุรี กทม. ที่พักของนายรัชเดช วงศ์ทะบุตร หรือ,น้ำอุ่น, พริตตี้บอย ที่อุ้มร่างลงไปวางไว้ เมื่อคืนวันที่ 17 กันยายน ที่ผ่านมา,วันที่ 23 กันยายน ที่ สน.บุคคโล นายชัยพล พรรณา หรือคิว อายุ 29 ปี เจ้าของบ้านที่จัดปาร์ตี้ย่านบางบัวทอง พร้อมนายตี๋ พี่ชาย และ น.ส.เฟิร์ส แหนสาว เดินทางเข้าให้ปากคำกับพนักงานสอบสวนเพิ่มเติม,แจงที่มา นาฬิกาสีทอง ,นายชัยพล กล่าวว่า ตนจะเข้ามาชี้แจงเรื่องนาฬิกาสีทอง ที่เป็นกระแสโซเชียลว่ามีคนอื่นนอกจากน้ำอุ่น ไปลูบใบหน้าเบล ขณะที่มีภาพวงจรปิดในลิฟต์ที่เห็นน้ำอุ่นสวมนาฬิกาสีดำ โดยตนได้นำคลิปหลักฐานมามอบให้กับตำรวจ เพื่อยืนยันว่า เจ้าของนาฬิกาคือน้ำอุ่น ไม่ใช่ตนเอง เพราะไว้เล็บยาว ซึ่งสาเหตุที่ทำให้เชื่อว่าน้ำอุ่นต้องเปลี่ยนนาฬิกา น่าจะเกิดจากตอนที่ตนลื่นล้มในปาร์ตี้แล้วน้ำอุ่นมาช่วยดึงไว้จนสายนาฬิกาขาด จึงไปเปลี่ยนนาฬิกาสายสีดำที่คนเล่นฟิตเนสชอบใช้ เพราะตนเห็นตอนน้ำอุ่นเอาออกมาจากกระเป๋ายิม และเชื่อว่าน้ำอุ่นน่าจะเป็นคนติดนาฬิกาจึงต้องนำมาสวมใส่,นายชัยพล กล่าวต่อว่า เรื่องอาชีพที่บอกว่าตนเล่นหุ้นนั้นเป็นความจริง แต่ตนยังซื้อบิตคอยน์ และขายของในเกมด้วย ยืนยันไม่ได้ยุ่งเกี่ยวกับสิ่งผิดกฎหมาย ส่วนการว่าจ้างพริตตี้ ค่าเหล้าค่าอาหารนั้นก็ช่วยกันหารเงินกับพี่ชาย จากเรื่องที่เกิดขึ้นทั้งหมดทำให้ตนรู้สึกหนักใจมาก,ใครคือชายปริศนา ช่วยถือรองเท้า,ส่วนประเด็นภาพวงจรปิดที่มีภาพชายคนหนึ่ง อยู่กับน้ำอุ่นตอนที่อุ้มเบล ขึ้นรถหน้าบ้านนั้น เป็นคนรู้จักกับพวกตนที่กำลังจะเข้ามาเอากุญแจรถที่บ้าน โดยน้ำอุ่นบอกว่าเป็นแฟนกัน ชายคนดังกล่าวไม่ได้รู้สึกแปลกใจอะไร ก็เลยถือรองเท้าไปให้ ซึ่งตำรวจได้เรียกสอบปากคำไปแล้ว,เห็นชุดวาบหวิว ให้เปลี่ยน กางเกงขาสั้นสีดำ,ด้าน ,น.ส.เฟิร์ส, เปิดเผยว่า อยู่ในเหตุการณ์วันที่เกิดเหตุ คือวันที่ 16 ก.ย. เวลา 13.00 น. เบลมาถึงก่อน ส่วนน้ำอุ่นตามมาทีหลัง เมื่อมาถึงก็มีการจัดปาร์ตี้กันตามปกติ ระหว่างนั้นเห็นว่าเบลกับน้ำอุ่นมีลักษณะชอบพอกัน เบลเริ่มไปนั่งกับน้ำอุ่นเองและเริ่มมีการพูดคุยกันอย่างถูกคอ ตนเริ่มเห็นว่าชุดที่เบลใส่นั้นวาบหวิว เลยถามว่าจะเอากางเกงหรือไม่ เบลตอบกลับมาว่า โอเค จึงได้เอากางเกงขาสั้นสีดำของตนสมัยยังผอม ตัวที่ปรากฏในคลิปวงจรปิดให้ใส่,เวลาสองทุ่ม ญาติน้องเบลมาตามหา,กระทั่งเวลา 15.00 น. ตนกับคิว เริ่มเมา จึงขึ้นไปนอนบนห้องก่อนเพราะช่วงหัวค่ำจะมีเพื่อนมาหา กระทั่งเวลา ประมาณ 20.00 น. ตนลงมาจากห้องนอนเพราะญาติของเบลมาตามหา เมื่อรู้ว่าเบลยังไม่กลับบ้านจึงได้ช่วยตามหา และคอยดูแลญาติเบลอย่างดี จนติดต่อน้ำอุ่นได้ในเวลาต่อมาจึงรีบบอกครอบครัวเบลทันที,หลังจากเกิดเหตุพวกตนไม่เคยนิ่งนอนใจ และให้ข้อมูลกับตำรวจเสมอ ไม่เข้าใจว่าทำไมฝ่ายตรงข้ามจึงให้ข่าวว่ากลุ่มพวกตนไม่ให้ความสนใจ,เผย พริตตี้ เดียร์ มาที่บ้านเวลา 22.00 น.,น.ส.เฟิร์ส กล่าวอีกว่า ส่วนประเด็นที่เดียร์ พริตตี้สาวไปแจ้งความที่ สภ.บางบัวทอง ว่าตื่นเช้ามาในบ้านแล้วอยู่ในสภาพเปลือยเปล่า และสงสัยว่ามีใครกระทำชำเราหรือไม่อย่างไรนั้น ตนขอชี้แจงว่า เดียร์ เป็นพริตตี้ที่มารับงานต่อจากเบลหลังจากที่เบลหมดเวลาจ้างแล้วเดินทางกลับไป ซึ่งเดียร์เข้ามาที่บ้านในเวลา 22.00 น. จากนั้นก็มานั่งปาร์ตี้กันตามปกติ โดยมีตนนั่งคู่กับแฟน พริตตี้ที่ชื่อปีใหม่ นั่งคู่กับเพื่อนในกลุ่มที่เป็นทนายความ ส่วนเดียร์นั่งคู่กับนายนที หรือตี๋ จนกระทั่งเวลา 03.00 น. จึงเลิกปาร์ตี้เพราะทุกคนเมา,เชื่อ ไม่มีการชำเรา เดียร์ แน่นอน ,เฟิร์ส กล่าวต่อว่า จากนั้นในเวลา 10.00 น. ของวันที่ 17 ก.ย.ตี๋ได้มาเล่าให้ฟังว่าเห็นเดียร์นั่งอยู่ในห้องเพียงลำพัง จึงถามว่าทำไมยังไม่กลับ เดียร์จึงตอบว่ากำลังจะกลับ และก่อนกลับออกจากบ้านได้บอกตนว่าอย่าลืมโอนเงินให้ด้วย ซึ่งตนเชื่อว่าตี๋ มีความเป็นสุภาพบุรุษ ไม่มีการกระทำชำเราเดียร์แน่นอน,ที่ผ่านมา พริตตี้เมา กลับไม่ไหว ให้นอนพักที่บ้าน ,ที่ผ่านมาก็มีพริตตี้ที่กลับไม่ไหวนอนพักในบ้านเช่นกัน ตลอดเวลาที่ผ่านมาไม่เคยเกิดเหตุการณ์เช่นนี้ ส่วนน้ำอุ่น จะพาพริตตี้คนไหนไปตนไม่เคยรู้เพราะหลับก่อน,น้ำอุ่น มาเอง กินฟรี เหล้า 3 ขวดหายวับ,แรกๆ ก็จ้างเขามาคอยชงเหล้า พอหลังๆ เขาเริ่มมาเอง โดยมีไลน์กลุ่มที่มีสมาชิกอยู่ด้วยกันกว่า 100 คน อ่านข้อความก็มาชง และอาศัยดื่มเหล้าฟรี แล้ววันนั้นยังถามน้ำอุ่นเลยว่า น้องเบลจะไหวเหรอ เพราะเหล้าตน 3 ขวด หมดไวในพริบตา,แฉพฤติกรรม น้ำอุ่น จอมเลื้อย,เฟิร์ส ยังกล่าวในตอนท้ายด้วยว่า ก่อนเกิดเหตุราว 2 อาทิตย์ ตนเมาหลับ ยังถูกน้ำอุ่นลวนลาม ตนสะดุ้งตื่นมาด่า จน น้ำอุ่น ยอมถอย และเพิ่งมาเล่าให้แฟนฟังหลังจากเกิดเหตุการณ์นี้
เจ้าของบ้าน ปาร์ตี้ ที่บางบัวทอง พร้อมแฟนสาวเข้าให้ปากคำอีกครั้ง พูดหมดเปลือกทั้งประเด็นนาฬิกาสีทอง ชุดที่น้องเบลสวม พริตตี้ร้องถูกเปลือยกาย พร้อมแฉพฤติกรรมน้ำอุ่น ไม่ได้จ้าง มาเอง
ลัลลาเบล,ข่าวเด่น,น้ำอุ่น,ไออุ่น,พริตตี้,ปาร์ตี้,ข่าวทั่วไป